Umjetna inteligencija,
esg inovacije u turizmu i upravljanje osobnim podacima
Authors: Parlov Natalija , Bašić Nada , Botunac Ive 
Published: January 2025

Digitalna ekonomija i evolucija turističkog sektora u artificial intelligence (AI)i environmental, social and governance konceptu (ESG) predstavljaju ključne čimbenike koji oblikuju njegovu sadašnjost i budućnost, s osobitim naglaskom na online rezervacijske platforme. Ovaj rad istražuje kako napredak u digitalnim tehnologijama – umjetna inteligencija te integracija ESG principa u ponudu turističkih proizvoda – mogu utjecati na cjelokupni turistički sektor. Rad pruža deskriptivnu analizu primjera mogućeg korištenja AI tehnologija za unaprjeđenje održivosti, personalizaciju korisničkog iskustva(CX – customer experience) i optimizaciju operativnih procesa, kao i osvrt na ulogu ESG čimbenika u oblikovanju održivijih i odgovornijih turističkih praksi te deskriptivnu analizu trendova iz relevantnih svjetskih istraživanja vezanih za stavove o korištenju AI-ja u kreiranju, ponudi i promociji proizvoda.U kontekstu umjetne inteligencije, tehnologije poput strojnog učenja i analize velikih podataka omogućuju online rezervacijskim platformama da razvijaju sofisticirane algoritme za personalizirane pretrage i preporuke. To ne samo da poboljšava korisničko iskustvo nego i pridonosi većoj učinkovitosti u upravljanju resursima i operacijama.S druge strane, ESG principi usmjeravaju industriju prema održivijim praksama, potičući organizacije da minimiziraju svoj ekološki otisak, promiču društvenu odgovornost i osiguravaju visoke standarde upravljanja. Integracija AI tehnologija može dodatno potaknuti napredak u tim područjima,omogućavajući precizniju analizu utjecaja na okoliš,poboljšanje angažmana vezanog za društvenuo dgovornost i unaprjeđenje upravljačkih praksi.Osim toga, AI nudi nove mogućnosti rješavanja specifičnih ESG izazova unutar turističkog sektora.Primjerice, algoritmi umjetne inteligencije mogu pomoći u identifikaciji i promociji održivih turističkih destinacija te u razvoju personaliziranih iskustava koja podržavaju lokalne zajednice, a koja nemaju negativan utjecaj na okoliš ili je taj utjecaj minimalan. U kontekstu društvene odgovornosti,AI može olakšati kreiranje inkluzivnih turističkih proizvoda koji odgovaraju potrebama različitih skupina putnika, odnosno turista, uključujući osobes posebnim potrebama.Integracija ESG čimbenika i primjena AI tehnologija u turizmu ne samo da pridonosi ekološkoj i društvenoj održivosti nego i omogućava pružateljima turističkih usluga da se istaknu na tom vrlo konkurentnom tržištu, povećavajući privlačnost svoje ponude među sve svjesnijim potrošačima. No takav pristupdonosi i određene izazove, uključujući potrebu razvoja novih vještina, osiguravanja privatnostii sigurnosti podataka te postupanja s obzirom na etičke dvojbe.Zaključno, kombinacija dostupnih AI tehnologija i ESG principa ima potencijal radikalno transformirati turistički sektor, omogućavajući razvoj personaliziranih, učinkovitih i održivih turističkih iskustava. Ovi čimbenici ne samo da predstavljaju ključni element napretka u digitalnoj ekonomiji nego i pružaju platformu za inovacije i postavljanje novih standarda u turističkom sektoru, istodobno promičući održivost i društvenu odgovornost.